

**Р Е П У Б Л И К А С Р П С К А**

**ОПШТИНА ПАЛЕ**

**НАЧЕЛНИК ОПШТИНЕ**

**Романијска 15.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail: [opstinapale@pale.rs.ba](mailto:opstinapale@pale.rs.ba) телефон: 057/ 223-459 факс: 057/223-061 www.pale.rs.ba

Број: 02-66-4/23

Датум: 01.02.2023. године

На основу члана 59. Закона о локалној самоуправи Републике Српске („Службени гласник Републике Српске“, број: 97/16, 36/19 и 61/21), члана 69. Статута Општине Пале („Службене новине Града Источно Сарајево“, број: 17/17, 18/17 и 9/21), члана 10. и члана 127. Закона о спорту („Службени гласник Републике Српске“ број: 79/20) и члана 8. Правилника о категоризацији спортова и начину расподјеле средстава за спорт и физичку културу Општине Пале („Службене новине Града Источно Сарајево“, број: 2/20 и 4/22) начелник Општине Пале расписује:

**ЈАВНИ ПОЗИВ**

**за расподјелу средстава из буџета Општине Пале**

**за финансирање/суфинансирање спортских организација и удружења у 2023. години**

**I**

**Предмет позива**

Средства по овом позиву додјељују се спортским удружењима, спортским клубовима, као и осталим спортским субјектима (даље у тексту: спортски колективи) са територије Општине Пале (у даљем тексту: Општина) у циљу финансирања/суфинансирања трошкова програма за редовну дјелатност и спортска такмичења у 2023. години из буџета Општине.

Укупан изнис средстава из буџета Општине у 2023. години, намијењених за финансирање по овом јавном позиву износи: 250.000,00 КМ (буџетска позиција 415213 – грантови спортским организацијама и удружењима).

**II**

**Општи услови за учешће**

Право учешћа по овом позиву имају поменути спортски колективи под сљедећим условима:

1. послују на непрофитној основи,
2. имају сједиште на територији Општине,
3. уписани су у регистар код надлежног органа,
4. имају потврду о пореској регистрацији (ЈИБ),
5. имају активан трансакцијски рачун у банци,
6. нису у поступку ликвидације, стечаја или под привременом забраном обављања дјелатности,
7. немају блокаду пословног рачуна,
8. доставили су извјештај о утрошку средстава уплаћених из буџета Општине у претходној години – по претходном јавном позиву,
9. ускладили су опште акте са Законом о спорту („Службени гласник Републике Српске“ број: 79/20).

**III**

**Критеријуми за додјелу средстава спортским колективима**

Расподјела наведених средстава вршиће се на основу бодовања у складу са сљедећим критеријумима:

1. стручни рад са селекцијама (1 – 20 бодова),
2. број чланова и активних спортиста у клубу (1 – 20 бодова),
3. традиција клуба (1 – 20 бодова),
4. број категорија у којима клуб има селекције (пионири, кадети, јуниори, сениори) (1 – 20 бодова),
5. припадност приоритетној категорији спорта (1 – 20 бодова),
6. остварени резултати (1 – 20 бодова),
7. масовност гране спорта и атрактивност спорта у РС и свијету (1- 20 бодова),
8. такмичење у некој од лига коју организује кровни савез или асоцијација (1- 20 бодова),
9. учешће клуба на званичним међународним такмичењима (1- 20 бодова),
10. организација и суорганизација државних и међународних такмичења (1-20 бодова),
11. благовремено достављање документације из тачке V Јавног позива (1 – 20 бодова),
12. интерес Општине (1 – 20 бодова).

Наведено се не односи на школски спорт.

**IV**

**Прихватљиви трошкови**

Средства додијељена спортским колективима из буџета Општине могу бити утрошена у сљедеће намјене:

* накнаде по основу ангажовања спортских стручњака (тренери),
* таксе и други трошкови службених лица,
* трошкови стручне едукације,
* котизације, чланарине,
* накнаде за израду завршног рачуна,
* трошкови исхране спортиста,
* трошкови љекарских прегледа спортиста,
* трошкови регистрације играча,
* трошкови набавке опреме за играче,
* трошкови набавке спортских реквизита и опреме за одржавање спортских терена,
* трошкови путовања и дневница,
* трошкови превоза,
* трошкови горива и мазива,
* трошкови закупа спортских објеката,
* услуге одржавања хигијене у спортским објектима и набавка средстава за чишћење,
* трошкови комуналних и режијских услуга,
* други трошкови неопходни за реализацију програма (маркетинг, штампање плаката, канцеларијски материјал итд.)

**Неприхватљиви трошкови**

Средства додијељена спортским колективима из буџета Општине не могу бити утрошена за сљедеће намјене:

* покривање губитка,
* отплата рата по основу закључених уговора (лизинг, кредит),
* куповина алкохолних пића и дувана,
* затезне камате и казне, осим казни надлежног савеза.

**V**

**Потребна документација**

Апликанти су дужни приложити сљедећу документацију **(обавезно)**:

* испуњен и потписан пријавни образац овјерен печатом подносиоца захтјева,
* статут, услклађен са Законом о спорту („Службени гласник РС“, број: 79/20),
* рјешење о регистрацији код надлежног органа (копија),
* увјерење о пореској регистрацији – ЈИБ (копија),
* уговор са банком са наведеним трансакцијским рачуном (копија),
* извјештај о утрошку средстава уплаћених из буџета Општине у претходној години – по претходном јавном позиву,
* наративни извјештај о раду клуба у претходној години.

Пријавни образац може се преузети на интернет страници Општине [*www.pale.rs.ba*](http://www.pale.rs.ba) или лично у Општини - канцеларија број 25. За додатне информације можете се обратити и на број телефона 057/226-592 - локал 123.

**VI**

**Начин конкурисања и рокови**

Пријава са потребном документацијом се доставља лично на протокол Општине или путем поште на адресу: „*Општина Пале – Комисија за расподјелу средстава за спорт, Романијска 15, Пале 71420*“. Пријаве се достављају запечаћене у непровидној коверти са назнаком „Пријава на Јавни позив за расподјелу средстава из буџета Општине Пале за финансирање/суфинансирање спортских организација и удружења у 2023. години“.

**Неблаговремене и непотпуне пријаве се неће разматрати**.

Јавни позив биће објављен на интернет страници Општине [*www.pale.rs.ba*](http://www.pale.rs.ba)*,* на огласној табли Општине као и путем локалних средстава информисања.

Рок за подношење пријава на конкурс је **15 дана** од дана објављивања.

**VII**

**Бодовање пријава**

Бодовање пријава вршиће Комисија за расподјелу средстава за спорт коју ће посебним рјешењем именовати Начелник Општине. Комисија ће на основу поднесене документације, финансијског плана и програма рада, као и извјештаја о раду и утрошку средстава у претходној години, утврдити приједлог Одлуке о расподјели средстава у року од 30 дана од истека крајњег рока за пријаву, који доставља Начелнику Општине на одлучивање.

Коначну одлуку о расподјели средстава доноси Начелник, а иста се објављује на огласној табли и интернет страници Општине.

**НАЧЕЛНИК ОПШТИНЕ**

БОШКО ЈУГОВИЋ